cyanic-selkie/wikianc huggingface dataset:
প্লোভদিভ
জনসংখ্যা
স্থায়ী ঠিকানা অনুযায়ী ২০০৭ সালের হিসাবে প্লোভদিভ পৌরসভার জনসংখ্যা ৩,৮০,৬৮২ জন, যা শহরটিকে দেশের জনবহুল শহরসমূহের মধ্যে দ্বিতীয় স্থানে রেখেছে। জাতীয় পরিসংখ্যান ইনস্টিটিউট (এনএসআই) থেকে প্রাপ্ত তথ্য অনুসারে, যারা আসলে প্লোভদিভে বাস করেন তাদের জনসংখ্যা ৩,৮৬,৭৯০ জন। ২০১২ সালের আদমশুমারি অনুসারে, নগর সীমানার মধ্যে ৩,৩৯,০৭৭ জন এবং মেরিতসা পৌরসভা ও রোডোপি পৌরসভা সহ প্লোভদিভ পৌর ত্রিভুজের মধ্যে ৪,০৩,১৫৩ জন বাস করে।
অর্থনীতি
এটি একটি সমৃদ্ধ কৃষিক্ষেত্রের মাঝখানে অবস্থিত হওয়ার পরেও প্লোভডিভের অর্থনীতি বিংশ শতাব্দীর শুরু থেকেই কৃষিক্ষেত্র থেকে শিল্পে পরিবর্তিত হয়েছে। খাদ্য প্রক্রিয়াকরণ, তামাক, মিশ্রণ ও বস্ত্র শিল্প অর্থনৈতিক কর্মকাণ্ডের স্তম্ভসমূহ তৈরি করে। কমিউনিস্ট শাসনের সময়, শহরের অর্থনীতি প্রসারিত হয়ে এবং ভারী শিল্পের আধিপত্য দেখা যায়। ১৯৮৯ সালে কমিউনিজমের পতন এবং বুলগেরিয়ার পরিকল্পিত অর্থনীতির পতনের পরে বেশ কয়েকটি শিল্প কমপ্লেক্স বন্ধ হয়ে যায়; সীসা ও দস্তা, যন্ত্রপাতি, ইলেকট্রনিক্স, মোটর ট্রাক, রাসায়নিক ও কসমেটিকসের উৎপাদন অব্যাহত রয়েছে।
লিয়াকত হোসেন খোকা
লিয়াকত হোসেন খোকা (জন্ম: ৩১ ডিসেম্বর ১৯৬৪) বাংলাদেশের জাতীয় আসন নং-২০৬, নারায়ণগঞ্জ-৩ (সোনারগাঁও) আসনের নির্বাচিত সংসদ সদস্য। তিনি ২০১৪ সালের ০৫ই জানুয়ারী জাতীয় পার্টি থেকে তিনি প্রথম বার জাতীয় সংসদ সদস্য হিসেবে নির্বাচিত হয়েছেন। ২০১৮ সালে জাতীয় পার্টি থেকে ২য় বারের মতো তিনি জাতীয় সংসদ সদস্য নির্বাচিত হয়ে একাদশ জাতীয় সংসদে লিয়াকত হোসেন খোকা দ্বিতীয় মেয়াদে দায়িত্ব পালন করছেন। দশম জাতীয় সংসদে তিনি বিদ্যুৎ, জ¦ালানী ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য এবং একাদশতম জাতীয় সংসদে তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেছেন। জনসেবা, দুর্যোগের ঝুঁকি হ্রাস, টেকসই উন্নয়ন এবং ২০১৫-এর পরবর্তী উন্নয়ন ও জনসেবার এজেন্ডাই মূলত লিয়াকত হোসেন খোকার সকল রাজনৈতিক প্রচেষ্টা এবং সমর্থণের মূল লক্ষ্য। নিজ নির্বাচনী এলাকাসহ সমগ্র বাংলাদেশের অবৈধ গ্যাস লাইন বৈধ করণের মাধ্যমে সরকারের রাজস্ব বৃদ্ধির জন্য তিনি অনুরোধ জানান। তাঁর কর্মশক্তি, প্রানোচ্ছলতা নির্বাচনী এলাকার কাজের ক্ষেত্রে ভিন্নমাত্রার গতিশীলতা আনে।
প্লোভদিভ
পরিবহন
প্লোভদিভের ভৌগোলিক অবস্থান এটিকে একটি আন্তর্জাতিক পরিবহনের কেন্দ্র করে তোলে। দশটি প্যান-ইউরোপীয় করিডোরের মধ্যে তিনটি শহরের ভিতরে বা তার কাছাকাছি অঞ্চল দিয়ে বিস্তৃত: করিডোর ৪ (ড্রেসডেন - বুখারেস্ট - সোফিয়া-প্লাভদিভ-ইস্তানবুল), করিডোর ৮ (দুরেস-সোফিয়া-প্লেভদিভ-ভার্না/বার্গাস) এবং করিডোর ১০ (সালজবার্গ - বেলগ্রেড) -প্লোভিদিভ-ইস্তানবুল)। রোডোপ পর্বতমালার পাদদেশে অবস্থিত প্লোভদিভ একটি প্রধান পর্যটন কেন্দ্র এবং পর্বতগুলি সন্ধান করতে ইচ্ছুক বেশিরভাগ মানুষ শহরটিকে তাদের ভ্রমণের সূচনা স্থান হিসাবে বেছে নিয়েছে।
লিয়াকত হোসেন খোকা
জন্ম ও শিক্ষাজীবন
জনাব লিয়াকত হোসেন খোকার পৈতৃক আদি বাড়ি নারায়ণগঞ্জ জেলার সোনারগাঁও উপজেলার মোগরাপাড়া ইউনিয়নের হাবিবপুর গ্রামে। শিশুকাল থেকেই তিনি পিতা-মাতার সাথে নারায়ণগঞ্জ সদর উপজেলার আমলাপাড়া কে বি সাহা রোড এলাকায় বসবাস শুরু করেন।
কর্মজীবন
লিয়াকত হোসেন খোকা প্রায় এক দশক ধরে জনসেবায়রত এক কীর্তিমান। তিনি একজন উদ্যোক্তা হিসেবে বেসরকারি খাতে তাঁর কর্মজীবন শুরু করেন। লিয়াকত হোসেন খোকা জাতীয় পার্টির রাজনীতির সঙ্গে সক্রিয় ভাবে যুক্ত।বর্তমানে তিনি জাতীয় পার্টির প্রেসিডিয়াম সদস্য, অতিরিক্ত মহাসচিব (ঢাকা বিভাগ) এবং জাতীয় স্বেচ্ছাসেবক পার্টি কেন্দ্রীয় কমিটির সভাপতি হিসেবে দায়িত্ব পালন করছেন।লিয়াকত হোসেন খোকা ২০০৮ সালে পূর্ণকালীন রাজনীতিবীদ হিসেবে আত্মপ্রকাশ করেন।২০১৪ সালের ৫ জানুয়ারি ২০৬, নারায়ণগঞ্জ-০৩ (সোনারগাঁও) আসনে তিনি প্রথমবারের মতো সংসদ সদস্য নির্বাচিত হয়েছেন। ২০১৮ সালের ৩০ ডিসেম্বর তিনি দ্বিতীয় বারের মতো ২০৬, নারায়ণগঞ্জ-০৩ (সোনারগাঁও) আসনে সংসদ সদস্য নির্বাচিত হয়ে অদ্যাবধি দায়িত্ব পালন করে আসছেন। তিনি বিভিন্ন সময়ে ক্রীড়া সংগঠক ও জাতীয় রাজনীতিতে গুরুত্বপূর্ণ ভূমিকা পালন করেন। জাতির জনক বঙ্গবন্ধুর আদর্শে অনুপ্রাণিত হয়ে ঐতিহ্যবাহী ছাত্র সংগঠন বাংলাদেশ ছাত্র লীগের প্রাথমিক সদস্য হিসেবে রাজনীতির হাতেখড়ি। ১৯৮২ সালে সফল রাষ্ট্রপতি নতুন বাংলাদেশের রূপকার পল্লীবন্ধু হুসেইন মুহম্মদ এরশাদ প্রতিষ্ঠিত নতুন বাংলা ছাত্র সমাজের মাধ্যমে জাতীয় পার্টিতে তাঁর রাজনীতির পথ চলা শুরু। অতঃপর জাতীয় পার্টির বিভিন্ন অঙ্গ ও সহযোগী সংগঠনের বিভিন্ন স্তরে দায়িত্ব পালন শেষে ২০০৯-২০১৩ সালে জাতীয় পার্টির ঐতিহ্যবাহী যুব সংগঠন জাতীয় যুব সংহতি কেন্দ্রীয় কমিটির সভাপতি, ২০১৩ হতে অদ্যাবধি জাতীয় স্বেচ্ছাসেবক পার্টি কেন্দ্রীয় কমিটির আহ্বায়ক এবং বর্তমানে সভাপতি হিসেবে দায়িত্ব পালন করেন।  তাহার স্ত্রীর নাম ডালিয়া লিয়াকত। পারিবারিক জীবনে তিনি লাবিবা হোসাইন আদ্রিতা নামে এক কন্যা সন্তানের জনক।
প্লোভদিভ
পরিবহন
শহরটি দক্ষিণ বুলগেরিয়ার সড়ক ও রেলওয়ের একটি প্রধান কেন্দ্র, ট্র্যাকিয়া মোটরওয়ে (এ১) শহর থেকে মাত্র ৫ কিমি (৩ মাইল) উত্তরে অবস্থিত। সোফিয়া থেকে স্টারা জাগোরা হয়ে বার্গাস পর্যন্ত বিস্তৃত গুরুত্বপূর্ণ জাতীয় পথটি শহরটির মধ্যদিয়ে অগ্রসর হয়।
প্লাভদিভ আন্তর্জাতিক বিমানবন্দরটি শহরের ৫ কিলোমিটার (৩ মাইল) দক্ষিণ-পূর্বে ক্রেমোভো গ্রামের অবস্থিত। বিমানবন্দরটিতে ইউরোপ থেকে চুক্তি ভিত্তিক উড়ান এবং রায়ানাএয়ারের দ্বারা লন্ডন ও এস-৭ এর দ্বারা মস্কোগামী উড়ান পরিষেবা চালু রয়েছে।
পে-মা-কুন-গ্রোল-র্নাম-র্গ্যাল
পে-মা-কুন-গ্রোল-র্নাম-র্গ্যাল (১৭০৬-১৭৭৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের চতুর্থ প্রধান ছিলেন।
সংক্ষিপ্ত জীবনী
পে-মা-কুন-গ্রোল-র্নাম-র্গ্যাল ১৭০৬ খ্রিষ্টাব্দে তিব্বতের নাগ-শোদ নামক স্থানে জন্মগ্রহণ করেন। তিনি নাম-ম্খা'-'ওদ-গ্সাল নামক র্দ্জোগ্স-ছেন বৌদ্ধবিহারের দ্বিতীয় প্রধানের ভ্রাতুষ্পুত্র ছিলেন। ষোল বছর বয়সে তিনি নাম-ম্খা'-'ওদ-গ্সালের নিকট হতে ভিক্ষুর শপথ গ্রহণ করেন। ও-র্গ্যান-য়োংস-গ্রোল   নামক পন্ডিতের নিকট তিনি ব্যাকরন, কাব্যশাস্ত্র ও তন্ত্র সম্বন্ধে অধ্যয়ন করেন। তার অন্যান্য উল্লেখযগ্য শিক্ষক ছিলেন র্গ্যাল-স্রাস-ও-র্গ্যান-ব্স্তান-'দ্জিন, র্গ্যাল-ত্শাব-ব্লো-গ্রোস  প্রভৃতি। ১৭৪০ খ্রিষ্টাব্দে 'গ্যুর-মেদ-থেগ-ম্ছোগ-ব্স্তান-'দ্জিন নামক র্দ্জোগ্স-ছেন বৌদ্ধবিহারের তৃতীয় প্রধান লাসা যাত্রা করলে তিনি দুই বছর এই বিহারের দায়িত্ব সামলান। ১৭৪২ খ্রিষ্টাব্দে তিনি র্তাগ-ব্র্তান-র্নাম-পার-র্গ্যাল-বা'ই-গ্লিং  নামক বৌদ্ধবিহার স্থাপন করেন। ১৭৫৩ খ্রিষ্টাব্দে এক ভয়াবহ অগ্নিকান্ডে র্দ্জোগ্স-ছেন বৌদ্ধবিহার ক্ষতিগ্রস্ত হলে তিনি এই বিহারের সংস্কার সাধনে গুরুত্বপূর্ণ ভূমিকা পালন করেন। ১৭৫৮ খ্রিষ্টাব্দে এই বিহারের চতুর্থ প্রধান হিসেবে অধিষ্ঠিত হন। এইময় তিনি বিহারের কেন্দ্রীয় ভবনটির নির্মাণ করেন। তিনি ঙ্গেস-দোন-ব্স্তান-'দ্জিন-ব্জাং-পো নামক এক শিশুকে 'গ্যুর-মেদ-থেগ-ম্ছোগ-ব্স্তান-'দ্জিনের পুনর্জন্ম রূপে চিহ্নিত করেন এবগ তাকে শিক্ষাপ্রদান করেন। তার অন্যান উল্লেখযোগ্য শিষ্য ছিলেন 'গ্যুর-মেদ-ম্ছোগ-গ্রুব , নাম-ম্খা'-ত্শে-দ্বাং-ম্ছোগ-গ্রুব  প্রভৃতি।
ইশিতা শর্মা
ইশিতা শর্মা (জন্ম: ৪ ডিসেম্বর, ১৯৯২) একজন ভারতীয় অভিনেত্রী, কত্থক নৃত্যশিল্পী, উদ্যোক্তা এবং সামাজিক কর্মী। স্কুলে থাকাকালেই তিনি থিয়েটার এবং টেলিভিশন দিয়ে অভিনয়ে নিজের কর্মজীবন শুরু করেছিলেন। তার পাশাপাশি ছিল শাকা লাকা বুম বুমের মতো বাচ্চাদের জন্য তৈরি অনুষ্ঠান। পরে ২০০৭ সালে ইংরেজি চলচ্চিত্র লোইন‌স অফ পাঞ্জাব প্রেজেন্টস-এর মাধ্যমে বড় পর্দায় তাঁর অভিষেক হয়েছিল। দিল দোস্তি ইটিসি এবং শাহরুখ খানের দুলহা মিল গয়ার মতো ছবিতে কাজ করার পাশাপাশি, তিনি মনোবিজ্ঞান এবং সাহিত্যের অধ্যয়ন করেও তাঁর কত্থক অনুশীলন অব্যাহত রেখেছিলেন এবং মানব বিকাশে (হিউম্যান ডেভেলপমেন্ট) স্নাতকোত্তর ডিগ্রি অর্জন করেছেন।
পরে তিনি কুছ তো লোগ কহেঙ্গে ধারাবাহিকটিতে অঞ্জি চরিত্রের মাধ্যমে টেলিভিশনে চলে এসেছিলেন এবং জয় ভানুশালীর সাথে ডান্স ইন্ডিয়া ডান্সের ৪র্থ মরশুমে সহ-উপস্থাপক ছিলেন।
ইশিতা তাঁর সৃজনশীল অভিজ্ঞতা ব্যবহার করে ২০১৪ সালে শিল্পকলা সম্পাদনের জন্য আমাদ নামে একটি স্কুল প্রতিষ্ঠা করেছিলেন। ২০১৬ সালে তিনি স্ব-প্রতিরক্ষা সহ স্বল্প-সুবিধাবঞ্চিত মেয়েদের ক্ষমতায়নে মুখ্য প্রতিপাদ্য নিয়ে "ইশিতা শর্মা ফাউন্ডেশন" চালু করেছিলেন।
ব্যষ্টিক অর্থনীতি
ব্যষ্টিক অর্থনীতি (বা ক্ষুদ্র অর্থনীতি) অর্থনীতির একটি মৌল শাখা যাতে ব্যক্তি এবং ব্যবসাপ্রতিষ্ঠানের ভোগ ও উপযোগ, উৎপাদন, মূল্য, মুনাফা ইত্যাদির নিয়ামক নিয়ে আলোচনা করা হয়। বাজার অর্থনীতিতে বাজারে পণ্যের ও সেবার বিনিময় ঘটে। পণ্যের ও সেবা থেকে ব্যক্তি বা ভোক্তা উপযোগ লাভ করে। বাজরে পণ্য ও সেবা বিনিময়ের প্রধান দুটি নিয়ামক হলো ব্যক্তির (বা পরিবারের) পণ্য বা সেবার চাহিদা ও উৎপাদক কর্তৃক সেসবের যোগান। কোন্‌  নিয়ামক (মূল্য বা আয় ইত্যাদি) কী ভাবে ভোগ তথা চাহিদার পরিমাণ নিরূপণ করে এবং উৎপাদকের ক্ষেত্রে কোন্‌ কোন্‌ নিয়ামক (উৎপাদন ব্যয়, সরকারি কর, বাজারের শ্রেণী বা প্রকৃতি) কী ভাবে পণ্য বা সেবার উৎপাদন, মূল্য, বিক্রয় ও মুনাফার পরিমাণ নিরূপণ করে এ সবই ব্যষ্টিক অর্থনীতি বা ব্যষ্টিক অর্থশাস্ত্রের আলোচ্য বিষয়।
অন্য দিকে, সামষ্টিক অর্থনীতি অন্তর্ভুক্ত করে “ অর্থনৈতিক কার্যক্রমের সবগুলোর যোগফলকে, প্রবৃদ্ধি, মুদ্রাষ্ফীতি ও বেকার সমস্যা বিষয়ক তত্বাবধান এবং এইসব বিষয়ে সম্পর্কযুক্ত জাতীয় অর্থনৈতিক নীতিসমুহ” এবং ইহা সরকারি কার্যক্রম (যেমন, কর স্তর পরিবর্তন) কে প্রভাবিত করে। বিশেষ করে লুকাস সমালোচনায় বলা হয় যে, বেশির ভাগ আধুনিক সামষ্টিক অর্থনীতি তত্ত্বসমুহ ব্যষ্টিক অবকাঠামোর উপর প্রতিষ্ঠিত - ইহা ব্যষ্টিক-স্তর আচরনের অনুমিত শর্তসমুহের ভিত্তি।
ব্যষ্টিক অর্থনীতির একটি লক্ষ হচ্ছে যে, বাজার প্রক্রিয়া বিশ্লেষণ করা যা পণ্য ও সেবার সম্পর্কযুক্ত মূল্য নির্ধারণ করে এবং সীমিত সম্পদের বিকল্প ব্যবহারের জন্য বণ্টন ব্যবস্থা প্রতিষ্ঠা করে। ব্যষ্টিক অর্থনীতি বাজার ব্যর্থতাকে বিশ্লেষন করে, যেখানে বাজার দক্ষ ফলাফল তৈরীতে ব্যর্থ হয়, যেমন পূর্ণ প্রতিযোগিতার জন্য প্রয়োজনীয় তাত্ত্বিক শর্ত বর্ণনা। ব্যষ্টিক অর্থনীতির উল্লেখযোগ্য ক্ষেত্র সমুহ হচ্ছে সাধারণ ভারসাম্য, বিচ্ছিন্ন তথ্যের বাজার, অনিশ্চয়তায় সিদ্ধান্ত গ্রহণ এবং ক্রীড়াতত্ত্বের অর্থনৈতিক ব্যবহার। ইহা ছাড়াও ব্যষ্টিক অর্থনীতিতে বাজার প্রক্রিয়ার সাথে পণ্যের স্থিতিস্থাপকতা নিয়ে আলোচনা করা হয়।
শর্ত ও সংজ্ঞাসমুহ
যোগান ও চাহিদা তত্ত্বে মুলতঃ ধরে নেওয়া হয় যে, বাজার পূর্নপ্রতিযোগিতা মুলক। ইহাতে মনে করা হয় যে, বাজারে অসংখ্য ক্রেতা ও বিক্রেতা বিদ্যমান এবং তাদের মধ্যে কেউ নেই, যে পণ্য ও সেবা সমুহের দামের উপর প্রভাব ফেলতে পারে। বাস্তবে দেখা যায় যে, এই অনুমিত শর্তটি ব্যর্থ কারণ কিছু ক্রেতা বা বিক্রেতা ব্যক্তিগত ভাবে বা দলীয় ভাবে দামের উপর প্রভাব ফেলার ক্ষমতা রাখে। একটি পণ্যের চাহিদা ও যোগান সমীকরন বোঝার জন্য একটি আদর্শ বিশ্লেষন প্রয়োজন। কখনও কখনও এই তত্ত্ব স্বাভাবিক পরিবেশে কার্যকর হয়।
অধ্যাপক হেন্ডারসন এবং কুয়ান্ট- এর ভাষায়, "ব্যষ্টিক অর্থশাস্ত্র হলো ব্যক্তির এবং সুনির্দিষ্ট ব্যক্তিবর্গের অর্থনৈতিক কার্যকলাপ এর আলোচনা।"
মুলবাদী অর্থনীতিতে প্রমাণ ছাড়া অনুমান করা হয়না যে, সামাজিক প্রতিষ্ঠানের ভিন্নতার কারণে বাজার ভিন্ন বৈশিষ্ট্যের হয়। ঘটনাক্রমে, বেশির ভাগ বিশ্লেষনে কারণকে অগ্রাধিকার দেওয়া হয় যেখানে সম্পদের বণ্টনকে বাজার ব্যর্থতা চালিত করে যা অন্যান্য আদর্শের কাছাকাছি (বিশ্বরোড বুনিয়াদী উদাহরণ, সকলের ব্যবহারের জন্য লাভজনক কিন্তু অর্থায়নের জন্য কারও কাছে সরাসরি লাভজনক ন্য)।এসব ক্ষেত্রে, অর্থনীতিবিদগন নীতি বাছাইয়ের প্রচেষ্টা করতে পারে যা সরকারি প্রত্যক্ষ নিয়ন্ত্রণের ঝামেলামুক্ত, পরোক্ষ নীতি যা বাজার উপাদানকে নির্দেশিত পথে চালিত করবে যেন সর্বোচ্চ কল্যাণের লক্ষে সবাই কাজ করে, বা অবর্তমান বাজার সৃষ্টি করতে হবে যা দক্ষ বাণিজ্যকে সক্রিয় করবে যেখানে কেউ পুর্বে গমন করেনি। ইহা একত্রিত কার্যক্রমের ক্ষেত্রসমুহের গবেষণা। ইহা উল্লেখ্যযে, সর্বোচ্চ কল্যাণ মুলতঃ একটি পার্সিয়ান ধারণা থেকে নেওয়া, যা ক্যালডর-হিক্স পদ্ধতিতে গাণিতিক প্রয়োগ হয় এবং ইহা অর্থনীতির আদর্শ দিকের সাথে উপযোগবাদী নীতির সহিৎ সামঞ্জস্য পূর্ণ নয় যা সাধারণ পছন্দ নামে একত্রিত কার্যক্রম হিসেবে পড়া হয়। পজিটিভ অর্থনীতিতে (ব্যষ্টিক অর্থনীতি) অর্থনীতিবিদদের দর্শন ও তাদের তত্ত্বের মিশ্রণ ব্যতীত বাজার ব্যর্থতার প্রয়োগ সীমিত।
ব্যক্তির মাধ্যমে বিভিন্ন পণ্যের চাহিদা সাধারণত উপযোগ সর্বোচ্চকরন প্রক্রিয়ার ফলাফল।একটি নির্দিষ্ট পণ্যের মুল্য ও পরিমানের চাহিদা মধ্যে সম্পর্ক ব্যাখ্যায় বলা হয় যে, অন্যান্য সকল পণ্য ও প্রতিবন্ধকের বর্তমানে এটি একটি পছন্দের ছক যা ভোক্তাকে সন্তুষ্ট করে।
কার্যক্রম
ইহা অনুমিত যে, •	একটি ফার্ম অর্থনৈতিক মুনাফা অর্জন করছে তখনই বলা যাবে যখন মুনাফা সর্বোচ্চকরন উৎপাদন স্তরে মোট ব্যয়ের গড় প্রতিটি অতিরিক্ত দ্রব্যের দামের চাইতে কম হবে। অর্থনৈতিক মুনাফা হচ্ছে গড় মোট ব্যয় ও দামের পার্থক্যের সাথের দ্রব্যের গুনফলের সমান।
•	যদি দাম মুনাফা সর্বোচ্চকরন উৎপাদন স্তরে মোট গড় ব্যয় ও মোট পরিবর্তনীয় ব্যয় এর মধ্যে হয়, তাহলে বলা যায় যে, ফার্মটি ক্ষতি সর্বনিম্নকরন অবস্থায় রয়েছে।ফার্মটি উৎপাদন চালিয়ে যাবে, যদি তার ক্ষতি অনেক বেশি হয় তাহলে উৎপাদন বন্ধ করে দেবে। উৎপাদন চালিয়ে গেলে ফার্মটি পরিবর্তনীয় ব্যয় এবং সামান্য হলেও স্থির ব্যয় তুলে আনতে পারবে। কিন্তু উৎপাদন বন্ধ করলে তার পূর্বের স্থির ব্যয় উঠাতে পারবেনা।
•	যদি দাম মুনাফা সর্বোচ্চকরন উৎপাদন স্তরে মোট পরিবর্তনীয় ব্যয় এর নিচে হয়, তাহলে ফার্মটি বন্ধ হয়ে যাবে। উৎপাদন একেবারে বন্ধ না করে ক্ষতির পরিমাণ হ্রাসের জন্য যেকোন উৎপাদনের বিভিন্নতা এনে যেকোন স্থির ব্যয় ও পরিবর্তনীয় ব্যয়ের অংশসমুহ তুলে আনতে হবে। উৎপাদন না করলে ফার্ম শুধু তার স্থির ব্যয় হারাবে। স্থির ব্যয় হারালে কোম্পানীটি চ্যালেঞ্জের মুখোমুখি হবে। ফার্মটি অবশ্যই বাজার থেকে বেরিয়ে যেতে হবে অথবা সময়ের অপেক্ষায় থাকবে এবং পুরোপুরি ক্ষতির ঝুঁকি নেবে।
বাজার ব্যর্থ্যতা
মুল প্রবন্ধ:বাজার ব্যর্থ্যতা
ব্যষ্টিক অর্থনীতিতে “বাজার ব্যর্থ্যতা” শব্দটি বলতে একটি বাজারের কার্যক্রম বন্ধ হয়ে যাওয়া বুঝায়না। বাজার ব্যর্থ্যতা হচ্ছে একটি অবস্থা যখন বাজার উৎপাদন ব্যবস্থা সমন্বয় বা ক্রেতার নিকটে পণ্য ও সেবা বণ্টনে দক্ষতা প্রাকাশ করতে পারেনা। অর্থনীতিবিদগন সাধারণত শব্দটি একটি অবস্থাকে বুঝানোর জন্য ব্যবহার করে থাকে যেখানে অদক্ষতা নাটকীয় ভাবে অবস্থান নেয় অথবা যখন নির্দেশনা দেওয়া হয় যে, অবাজার প্রতিষ্ঠানসমুহ প্রত্যাশিত ফলাফল দেবে। অন্য দিকে, রাজনৈতিক দৃষ্টিভঙ্গিতে বলা হয় যে, মুক্ত অর্থ মালিকগন বাজার ব্যর্থ্যতা শব্দটিকে একটি অবস্থাকে বুঝাতে পারেন, যখন বাজার প্রভাবকসমুহ জনগনের ইচ্ছাকে প্রতিফলিত করতে পারেনা।
•	একচেটিয়া কারবার অথবা অন্য ভুল কারণে বাজার ক্ষমতা একক ক্রেতা বা বিক্রেতার নিয়ন্ত্রণে থাকলে যা দিয়ে দাম বা উৎপাদনের উপর উল্লেখযোগ্য প্রভাব ফেলা যায়। বাজার ক্ষমতার অপব্যবহার ব্যবসায়িক আইনের মাধ্যমে কমানো যায়।
•	 বাহ্যিকতা একটি কারণ যার জন্য বাহ্যিক অর্থনৈতিক কার্যক্রমের প্রভাবকে নিয়ন্ত্রণ করতে পারেনা। বাহ্যিকতা দুই প্রকার- ধনাত্বক বাহ্যিকতা ও ঋনাত্বক বাহ্যিকতা। ধনাত্বক বাহ্যিকতার উদাহরণ হিসেবে বলা যায় য়ে, একটি টেলিভিশন অনুষ্ঠানের মাধ্যমে পারিবারিক স্বাস্থ্যের উন্নতি হলে দেশের স্বাস্থ্য ব্যবস্থার উন্নতি ঘটে। ঋনাত্বক বাহ্যিকতার উদাহরণ একটি কোম্পানীর দ্বারা বায়ু দূষন ও পানি দূষন। সরকারি আইন, কর প্রয়োগ অথবা ভূর্তুকি প্রদান অথবা কোম্পানী বা ব্যক্তির অর্থনৈতিক কার্যক্রমের প্রভাব হিসেবে নিয়ে তাদের উপর সম্পত্তির অধিকার আইনের মাধ্যমে তাদের উপর বল প্রয়োগ করে ঋনাত্বক বাহ্যিকতার পরিমাণ হ্রাস করা যায়।
•	সরকারী দ্রব্য সমুহের কিছু বৈশিষ্ট্য রয়েছে, যেমন ইহা স্বয়ংক্রিয় নয় ও অপ্রতিযোগী এবং জাতীয় প্রতিরক্ষা ও সরকারি স্বাস্থ্য ব্যবস্থাকে অন্তর্ভুক্ত করে, যেমন মশা নিধনের জন্য নিস্কাষন ব্যবস্থার উন্নয়ন। উদাহরণ স্বরুপ বলা যায় যে, মশা নিধন ব্যবস্থা বেসরকারী খাতে ছেড়ে দিলে এই ক্ষেত্রে সাফল্যের সম্বাভনা রয়েছে। সরকারি পণ্যের একটি পণ্যের সরবাহের জন্য করের ব্যবস্থা করা হয় যা উক্ত পণ্য ব্যবহারকারীদের বহন করতে হয় (তৃতীয় পক্ষ/সামাজিক কল্যাণের জন্য ধনাত্বক বাহ্যিকতার সীমিত জ্ঞানের কারণে) । এবং
•	বিচ্ছিন্ন তথ্য অথবা অনিশ্চয়তাও একটি কারণ। তথ্য বিছিন্নতার কারণে এক পক্ষ বেশি বা সঠিক তথ্য থাকার কারণে অন্য পক্ষের চাইতে বেশি লেনদেন করতে পারে। উদাহরণ স্বরুপ বলা যায় যে, ব্যবহার করা- গাড়ি বিক্রেতা জানতে পারে কি ভাবে একটি ব্যবহার করা গাড়ি চালানযোগ্য যানবাহন বা ট্যাক্সী হিসেবে ব্যবহার করা যায়, যে তথ্য ক্রেতার কাছে পর্যাপ্ত নয়। সাধারণত ক্রেতার চাইতে বিক্রেতা দ্রব্য সম্পর্কে বেশি জানে, কিন্তু সবসময় এরকম ঘটেনা। একটি অবস্থার একটি উদাহরণ যেখানে বিগত চুক্তিপত্র অনুসারে একটি বড় বাড়ি বিক্রয় সম্পর্কে ক্রেতা বিক্রেতার চাইতে বেশি জানতে পারে। রিয়েল এষ্টেট ব্যবসার মধ্যস্থাকারী পরিবারের সদস্যদের চাইতে বাড়িটি সম্পর্কে বেশি তথ্য জানতে পারে।
এই অবস্থাটি সর্বপ্রথম কেনেথ জে. অ্যারো ১৯৬৩ সালে স্বাস্থ্যের যত্নের উপর সূচনামুলক নিবন্ধে আলোচনা করেন যা ‘American Economic Review’-এ "Uncertainty and the Welfare Economics of Medical Care," শিরোনামে প্রকাশিত হয়। পরবর্তীকালে জর্জ একারলফ ১৯৭০ সালে তার কাজ The Market for Lemons -এ বিচ্ছিন্ন তথ্য শব্দটি ব্যবহার করেন। একারলফ উল্লেখ করেন যে, এই ধরনের বাজারে দ্রব্যের গড় মূল্য নিম্নমূখী, কখনো সঠিক পণ্যের গুনাবলীর কারণেও তা ঘটে, কারণ ক্রয়ের পণ্যটি কখন দূর্লভ পণ্যে রুপান্তরিত হবে তা জানা ক্রেতার কোন পথ থাকেনা।
সুযোগ ব্যয়
মুল প্রবন্ধ: সুযোগ ব্যয় (Opportunity Cost)
যদিও সুযোগ ব্যয় পরিমাপ করা যায়না, সুযোগ ব্যয়ের প্রভাব চিরন্তন এবং ব্যক্তিগত স্তরে অত্যন্ত বাস্তব। ঘটনাক্রমে নীতিমালাটি শুধু অর্থনীতির জন্য নয়, সকল সিদ্ধান্তের ক্ষেত্রে প্রয়োগ করা হয়। অস্ট্রিয়ান অর্থনীতিবিদ ফ্রেডরিক ভন উইজার এর সময় হতে সুযোগ ব্যয় ধারণাটি মূল্যের প্রান্তিক তত্ত্বের কাঠামো হিসেবে ব্যবহৃত হচ্ছে।
সুযোগ ব্যয় হচ্ছে কতিপয় ব্যয় পরিমাপের একটি পদ্ধতি। একটি প্রকল্পের কিছু চিহ্নিত ও যোগকৃত ব্যয় ছাড়াও একজন একই পরিমানের অর্থ ব্যয় করার সঠিক বিকল্প পথও বাছাই করতে পারে। পরবর্তী সঠিক বিকল্পের বিগত মুনাফা হচ্ছে মুল পছন্দের সুযোগ ব্যয়। একটি সাধারণ উদাহরণ হচ্ছে একজন কৃষক পার্শ্ববর্তী জমির ভাড়ার চাইতে জমির মানকেই প্রাধান্য দিবে, যেখানে ভাড়া হতে প্রাপ্য বিগত মুনাফা হচ্ছে সুযোগ ব্যয়। এইসব ক্ষেত্রে কৃষক ইহা থেকে বেশি মুনাফা করতে চাইবে। একই ভাবে বিশ্ববিদ্যালয়ে পড়াশোনা করার একজন ছাত্রের সুযোগ ব্যয় হচ্ছে কর্মশক্তি অর্জন ছাড়া একটি অলাভজনক ব্যয়, যদিও টিউশন ফি, বই ক্রয় ও অন্যান্য প্রয়োজনীয় ব্যয় রয়েছে ( সবগুলো যোগ করে পড়াশোনার মোট ব্যয় বের করা হয়)। বাহমায় ছুটির দিনের সুযোগ ব্যয় হচ্ছে একটি বাড়ির জন্য দেয় অর্থের পরিমান।
উল্লেখ্য যে, সুযোগ ব্যয় বিদ্যমান বিকল্পের যোগফল নয়, বরংঞ্চ ইহা একটি একক মুনাফা, উত্তম বিকল্প। একটি শহরের ফাকা জায়গায় হাসপাতাল নির্মাণের সিদ্ধান্তের সম্ভাব্য সুযোগ ব্যয় হচ্ছে খেলার মাঠের জায়গা কমে যাওয়া, অথবা পার্কিং এর জায়গা হিসেবে ইহা ব্যবহার করতে না পাওয়া, অথবা জমিটি বিক্রয় করলে যে অর্থ পাওয়া যেত, অথবা জমিটির সম্ভাব্য ব্যবহারের সমপরিমাণ ক্ষতি- কিন্তু সবগুলোর যোগফল নয়। সঠিক সুযোগ ব্যয় উক্ত বিষয় সমুহের সবচাইতে বেশি লাভজনক বিষয়ের বিগত ব্যয়।
এখানে একটি প্রশ্ন আসতে পারে যে, বিভিন্ন বিকল্পের সুবিধা কীভাবে পরিমাপ করা যাবে। প্রতিটি বিকল্প সুবিধাজনক তুলনার জন্য আমরা অবশ্যই একটি সংশ্লিষ্ট অর্থের মূল্য দিয়ে পরিমাপ করব এবং সুযোগ ব্যয় নির্ধারণ করব, যা জটিল তুলনার কিছু কম বা বেশি হবে। উদাহরণ স্বরুপ বলা যায় যে, প্রাকৃতিক প্রভাবের অনেক সিদ্ধান্ত বৈজ্ঞানিক অনিশ্চয়তার কারণে অর্থের মানদন্ডে পরিমাপ করা কঠিন। মানব জীবন বা আর্কটিক তেল বিভাজনের অর্থনৈতিক প্রভাব পরিমাপ মানবিক সহ বিষয়গত পছন্দ তৈরীকে অন্তর্ভুক্ত করে।
ফলিত ব্যষ্টিক অর্থনীতি
যোগান ও চাহিদা মডেলে বর্ণনা করা হয় যে, প্রত্যেক দামে(যোগান) বিদ্যমান দ্রব্যের ভারসাম্যের ফলাফল এবং প্রত্যেক দামে(চাহিদা) ক্রয় ক্ষমতা সাথে কাম্যতার মধ্যে কীভাবে দাম উঠানামা করে। দামের বৃদ্ধির সাথে সম্পর্ক রেখে চিত্রে D1 রেখা D2 বরাবর ডানদিকে সরে যায এবং যোগান রেখার(S) ভারসাম্য বিন্দুতে বাজারে বিদ্যমান পণ্য ফুরিয়ে যায়।
ফলিত ব্যষ্টিক অর্থনীতি একটি বিশেষ ক্ষেত্রের আলোচনাকে অন্তর্ভুক্ত করে, যেগুলোর বেশির ভাগ অন্য ক্ষেত্রের পদ্ধতির উপর অঙ্কিত। বেশির ভাগ ফলিত কর্মকাণ্ড মূল্য তত্ত্বের মুল ব্যাখ্যা, যোগান ও চাহিদার কিছুটা বেশি ব্যবহৃত হয়। শিল্প সংগঠন ও নিয়মকানুন কিছু বিষয় পরীক্ষা করে, যেমন ফার্মের প্রবেশ ও বেরিয়ে যাওয়া, পরিবর্তন, ট্রেডমার্কের ভূমিকা। আইন ও অর্থনীতি ব্যষ্টিক অর্থনীতির মূলনীতিতে নির্বাচন এবং সরকারি আইন ও তা সম্পর্কিত দক্ষতা প্রযোগে ব্যবহার করা হয়। শ্রম অর্থনীতি শ্রমিকের বেতন, নিয়োগ ও শ্রম বাজারের গতিশীলতা নিয়ে আলোচনা করে। সরকারি অর্থব্যবস্থা (সরকারী অর্থনীতি ও বলা হয়) সরকারি করের কাঠামো, ব্যয় নীতি ও এইসব নীতির উপর অর্থনৈতিক প্রভাব নিয়ে আলোচনা করে (উদাহরণ: সামাজিক বীমা প্রকল্প)। রাজনৈতিক অর্থনীতি রাজনৈতিক প্রতিষ্ঠানসমুহের নীতির ফলাফল নিয়ে আলোচনা করে। স্বাস্থ্য অর্থনীতি স্বাস্থ্য যত্নের কর্মশক্তির নীতি অবদান ও স্বাস্থ্য বীমা প্রকল্প সহ স্বাস্থ্য যত্ন ব্যবস্থার সংগঠন নিয়ে আলোচনা করে। শহর অর্থনীতিতে অলোচনা করা হয় শহর সম্পর্কিত চ্যালেঞ্জ সমুহ যেমন, শহর প্রসারনের সমস্যা, বায়ু দুষন, পানি দুষন, ট্রাফিক জ্যাম ও দরিদ্রতা নিয়ে যা শহর ভূগোল ও শহর সমাজবিজ্ঞানে আলোচিত হয়। রাজস্ব অর্থনীতিতে আলোচনা করা হয় কার্যকরী পোর্টোফোলিওর কাঠামো, মুলধনের লাভের হার, নিরাপত্তার কার্যকারীতার ইকোনোমেট্রিক বিশ্লেষন ও কর্পোরেট রাজস্ব প্রকৃতি। অর্থনৈতিক ইতিহাসে অর্থনীতি ও অর্থনৈতিক প্রতিষ্ঠানের ধারাবাহিক উন্নয়ন নিয়ে অলোচনা করা হয়, যা অর্থনীতি, ইতিহাস, ভূগোল, সমাজবিজ্ঞান, মনোবিজ্ঞান ও রাষ্ট্রবিজ্ঞানের ক্ষেত্র সমুহের পদ্ধতি ও বুদ্ধি কাজে লাগিয়ে পাওয়া যায়।
আব্দুর রহমান (ভারতীয় রাজনীতিবিদ)
আব্দুর রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় মুরারই বিধানসভা কেন্দ্রের বিধায়ক হিসেবে দায়িত্ব পালন করছেন।
তারা দেবী (গায়িকা)
তারা দেবী (तारा देवी; ১৫ জানুয়ারি ১৯৪৫ – ২৩ জানুয়ারি ২০০৬) একজন নেপালী সঙ্গীত শিল্পী। তিনি নেপালের বুলবুলী নামেও পরিচিত। তিনি তার জীবদ্দশায় চার হাজারেরও বেশি গান গেয়েছেন, যার মধ্যে অধিকাংশই ভালোবাসা এবং দেশপ্রেম বিষয়ক।
৯৯
৯৯ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর পালমা ও সেনেসিও-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫২ বছর; রোম প্রতিষ্ঠার বছর)। এই বছরকে ৯৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
তথ্যসূত্র
90er
নজরুল ইসলাম বাবু (রাজনীতিবিদ)
মো: নজরুল ইসলাম বাবু (জন্ম: ১০ মার্চ ১৯৬৭) বাংলাদেশের নারায়ণগঞ্জ-২ (আড়াইহাজার) আসনের বর্তমান সংসদ সদস্য। তিনি ২০০৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তাছাড়া তিনি বাংলাদেশ ছাত্রলীগ এর সাবেক সাধারণ সম্পাদক ছিলেন।
জন্ম ও শিক্ষাজীবন
নজরুল ইসলাম বাবুর পৈতৃক বাড়ি নারায়ণগঞ্জ জেলার আড়াইহাজার উপজেলার দুপ্তারা ইউনিয়নের অন্তর্গত বাজবী মৌলভী বাড়ী এলাকায়। তিনি জগন্নাথ কলেজ (বর্তমানে জগন্নাথ বিশ্ববিদ্যালয়) থেকে স্নাতকোত্তর পাশ করেছেন।
কর্মজীবন
পেশায় ব্যবসায়ী নজরুল ইসলাম বাবু রাজনীতির সঙ্গে সক্রিয় ভাবে যুক্ত আছেন। তিনি তৃতীয়বারের মতো সংসদ সদস্য নির্বাচিত হয়েছেন।
গৌরীপুর ইউনিয়ন
গৌরীপুর ইউনিয়ন নামে বাংলাদেশে মোট ৪টি ইউনিয়ন রয়েছে। যথা:
বহিঃস্থ চক্রপথ, বেঙ্গালুরু
বাইরের রিং রোড (ORR) হল একটি রিং রাস্তা যা ভারতের ব্যাঙ্গালোরে, শহরের বাইরের পাশে বৃত্তাকারে বিস্তৃত।  এই ৬০ কিলোমিটার দীর্ঘ রাস্তা 1 ব্যাঙ্গালোর ডেভেলপমেন্ট অথরিটি দ্বারা তৈরি করা হয়েছিল এবং ১৯৯৯ এবং ২০০২ সালের মাঝামাঝি সময়ে বিভিন্ন বিভাগ খোলা হয়েছিল। বাইরের রাঙার রাস্তাটি শহরের চারপাশের সমস্ত প্রধান হাইওয়েগুলি সংযোগ করে- তুমকুর রোড (NH 4), বেল্লারী রোড  ওল্ড মাদ্রাস রোড (এনএ 4), হোসুর রোড (এনএ 7), ব্যানারঘাটা রোড, কানাকাপুর রোড (এনএইচ 209), মাইসোর রোড (এসএইচ -17) ও মাগাদি রোড।,"এটি হেবলবল (এনএইচ 7), বনস্বাডী, কৃষ্ণরাজপুরম (এনএইচ 4), মরহহহল্লী, এইচএসআর লেইউট, মাধিওয়াল (এনএইচ 7), বিটিএম লেআউট, জেপি নগর, বনশঙ্কারি, কেনারী, বেঙ্গালুরুর বিশ্ববিদ্যালয়, নাগরভবি, নন্দিনী লেআউট, কেনারী উপনগর ও গোকুলা প্রথমে শহরের বেঙ্গালুরু শহরের ট্র্যাক ট্র্যাফিককে রাখা কল্পনা করা হয়েছিল, শহরটি বাইরের রিং রোডটি অতিক্রম করেছে।"নন্দী ইনফ্রাস্ট্রাকচার করপোরেশন লিমিটেড বেঙ্গলুর মৈসুর অবকাঠামো করিডোর প্রকল্পের (বিএমআইসি) অংশ হিসাবে প্রায় বেঙ্গালুরুর একটি আংশিক রিং রোড সম্পন্ন করেছে।বিডিএ এবং বিএমআরডিএর বিদ্যমান আংটি রাডের বাইরে আরও তিনটি রিং রাস্তার পরিকল্পনা রয়েছে। এর মধ্যে প্রথম, পেরিফেরাল রিং রোডটি বিএমআইসি-পিআরআর থেকে কয়েক কিলোমিটার দূরে চালানো হবে।"দ্বিতীয় এবং তৃতীয়টি যথাক্রমে ইন্টারমিডিয়েট রিং রোড এবং স্যাটেলাইট টাউন রিং রোড নামে পরিচিত হবে।
১০০
১০০ জুলীয় বর্ষপঞ্জীর একটি অধিবর্ষ যেটি বুধবার দিয়ে শুরু। সেই সময়ে এই বছর ত্রাইয়ানুস ও ফ্রন্টিনাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৩ বছর; রোম প্রতিষ্ঠার বছর)। এই বছরকে ১০০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
কুয়েনুলা
কুয়েনুলা (Queula) ভারতের গোয়া রাজ্যের উত্তর গোয়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কুয়েনুলা শহরের জনসংখ্যা হল ৫৪৫২ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে কুয়েনুলা এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
পেনহা-দা-ফ্রাঙ্কা
পেনহা-দা-ফ্রাঙ্কা (Penha de França) ভারতের গোয়া রাজ্যের উত্তর গোয়া জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে পেনহা-দা-ফ্রাঙ্কা শহরের জনসংখ্যা হল ১৫,৩৭৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে পেনহা-দা-ফ্রাঙ্কা এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
ঈদের রান্না
ঈদুল ফিতরের রান্না
ঈদুল ফিতর রমজানের খুশির সমাপ্তি (যা আল্লাহর রহমত বয়ে আনে) উদ্‌যাপন করে এই উপলক্ষে প্রচুর পরিমাণে মিষ্টি খাবার খাওয়ার কারণে "মিষ্টি ঈদ" নামেও পরিচিত। বাংলাদেশ, ব্রুনাই, পাকিস্তান, ইরান, ইন্দোনেশিয়া, ভারত, মালয়েশিয়া এবং আরব বিশ্বে ধর্মীয় প্রথা অনুযায়ী ঈদ উদ্‌যাপনের জন্য ঐতিহ্যবাহী খাবার রয়েছে। ঈদুল ফিতরের নাস্তায় থাকে বেশ কিছু মিষ্টান্ন আইটেম। এসবের মধ্যে উল্লেখযোগ্য হলো দুধ দিয়ে তৈরি সেমাই। দুধে আলাদাভাবে রান্না করা সেমাই ও খেজুরও ঈদের নামাজ পড়ার আগে নাস্তা হিসাবে খাওয়া হয়। উপসাগরীয় অঞ্চলে বালালীত নামে আরেকটি ভিন্ন  জনপ্রিয় মিষ্টান্ন রয়েছে।
ঈদুল আযহার রান্না
কোরবানির ঈদ হল "নোনতা ঈদ"। কারণ ঈদুল ফিতরের সময় যে খাবারগুলি পরিবেশন করা হয় সেগুলি মূলত মসলাদার। এই ঈদে বেশীর ভাগ খাবার মাংসের হয়, তবে মাংসের ধরন জবেহকৃত পশুর উপর নির্ভর করে। বন্ধুবান্ধব, আত্মীয়স্বজন এবং সমাজের দরিদ্রদের যে উপহার দেওয়া হয় তার মধ্যে রয়েছে জবাই করা পশুর গোশত। জবাইকৃত পশুর ভাজি করা যকৃৎ প্রাতঃরাশ হিসাবে খাওয়া হয় এবং বিভিন্ন খাবারের মধ্যে বিভিন্ন রকমের কাবাব (হাড়হীন মাংস যা মশানো এবং ভাজা), হালিম, কোরমা এবং অন্যান্য বিভিন্ন কিছু রয়েছে। পোলাও এবং বিরিয়ানিরসহ গরুর মাংস ও সাদা ভাত দক্ষিণ এশিয়ায় খুব জনপ্রিয়।
কোকোরেচ, যা অন্ত্র (নাড়িভুঁড়ি) থেকে তৈরি, তুরস্ক এবং অন্যান্য বালকান মুসলিম সম্প্রদায়ের মধ্যেও খাওয়া হয় যা সেসব অঞ্চলে এটি খুব জনপ্রিয়।
কোমল পানীয় এই উভয় উৎসবের সময় জনপ্রিয় পানীয়।
জিবাল
জিবাল (جبال) নামটি আরবদের দেওয়া উমাইয়া এবং আব্বাসীয় খিলাফতের অধীন পশ্চিমা ইরানে অবস্থিত একটি অঞ্চল এবং প্রদেশের নাম।
এই নামের অর্থ "পর্বতমালা", যা "জাবাল" (পর্বত, পাহাড়) শব্দের বহুবচন এবং এটি জাগরোসের পর্বতময় প্রকৃতিকে নির্দেশ করে। দ্বাদশ থেকে চতুর্দশ শতাব্দীর মাঝামাঝি সময়ে জিবাল নামটি কার্যতপক্ষে ব্যবহৃত হত না এবং এটি মেসোপোটেমিয়ার "আরব ইরাক" থেকে ইরাক আজামি ("পারস্যিক ইরাক")কে আলাদাভাবে বুঝাতে গিয়ে ভুলক্রমে এসেছে। অঞ্চলটির কখনই নির্দিষ্ট কোন সীমানা ছিলনা কিন্তু এর চারপাশ ঘিরে পূর্বে ছিল মারানজাব মরুভূমি, দক্ষিণে ফারস প্রদেশ এবং খুজিস্তান, দক্ষিণ-পশ্চিম এবং পশ্চিমে ইরাক, উত্তর-পশ্চিমে আজারবাইজান।
দশম শতাব্দীতে আব্বাসীয়রা এর ওপর কর্তৃত্ব হারানোর পুর্বে জিবাল একটি আলাদা প্রদেশ ছিল এবং এর রাজধানী ছিল রেই। যদিও নবম শতাব্দীর অধিকাংশ সময় জুড়ে অঞ্চলটি স্থানীয় স্বাধীন জুলাফিয় রাজবংশ কর্তৃক শাসিত হয়েছিল। দশম শতাব্দীর শেষভাগ এবং একাদশ শতাব্দীর শুরুর দিকে জিবলের বড় অংশ বাইড আমিরাতে পরিণত হয়, যখন এর দক্ষীণ অংশ কাকুইয়দের অধীন ছিল।
জিবাল এবং আজারবাইজানকে পাহলা অঞলের (ফাহলা) অংশ বলে মনে করা হত। পাহলা নামটি পাহলাভিয়াত (কবিতা) এবং পাহলাভির সাথে সম্পর্কিত।
অমি ত্রিবেদী
অমি ত্রিবেদী (জন্ম: ১৫ জুলাই ১৯৮২) হলেন একজন ভারতীয় টেলিভিশন এবং থিয়েটার অভিনেত্রী। ২০০৫–০৬ সালে, তিনি কিট্টু সব জানতি হ্যায়তে কিট্টু এবং ২০১০-১১ সালে জনপ্রিয় কৌতুক সিটকমপাপড় পোলএ কোকিলা চরিত্রে অভিনয়ের মাধ্যমে সর্বাধিক পরিচিতি অর্জন করেছেন।
ত্রিবেদী বেশ কয়েক বছর ধরে গুজরাটি থিয়েটারে অভিনয় করছেন এবং বেশ কয়েকটি হিন্দি ধারাবাহিকেও অভিনয় করেছেন। তাঁর বাবা প্রখ্যাত থিয়েটার অভিনেতা তুষার ত্রিবেদী, যিনি ২০ বছরেরও বেশি সময় ধরে গুজরাটি ধারাবাহিকে অভিনয় করছেন। তাঁর ছোট ভাই, করণ ত্রিবেদীও একজন থিয়েটার অভিনেতা এবং কণ্ঠশিল্পী।
পেশা
ত্রিবেদী বেশ কম বয়সেই অভিনয় শুরু করে দিয়েছিলেন। তিনি শিশুশিল্পী হিসাবে হামরাহি এবং জি হরর শো-এর মতো হিন্দি ধারাবাহিকের বিশেষ চরিত্রে অভিনয় করেছিলেন। ১৯৯৪ সালে, তিনি প্রকাশ ঝায়ের টেলিচলচ্চিত্র দিদি-তে অভিনয় করেছিলেন, যেটি গ্রামাঞ্চলে মেয়েদের লেখাপড়াকে কেন্দ্র করে নির্মাণ করা হয়েছিল। দশম ও দ্বাদশ শ্রেণিতে অধ্যয়নের পর, ত্রিবেদী কিশোরী অভিনেত্রী হিসাবে অভিনয়ে ফিরে এসেছিলেন এবং গুজরাটি থিয়েটারে বেশ কয়েক বছর ধরে অভিনয় করেছিলেন। তিনি গুজরাতি মানুষ|গুজরাটি দর্শকদের কাছ থেকে তাঁর অভিনয়ের দক্ষতার জন্য প্রশংসা কুড়িয়েছিলেন।
ত্রিবেদীর থিয়েটারে অভিনয়ের অভিজ্ঞতা তাঁকে বেশ কয়েকটি টেলিভিশন চ্যানেলের কাছ থেকে অভিনয়ের প্রস্তাব পেতে সহায়তা করেছিল। তিনি জি টিভিতে প্রচারিত ধারাবাহিক বাবুল কি দুয়ায়েঁ লেতি যাতে একটি ছোট্ট ভূমিকায় অভিনয়ের মাধ্যমে টেলিভিশন জগতে পদার্পণ করেছিলেন। এরপরে, তিনি দিল চাহতা হ্যায় এবং কুমকুম - এক প্যায়ারা সা বন্ধন-এর মতো বেশ কয়েকটি অনুষ্ঠানে ক্ষুদ্র চরিত্র এবং পার্শ্ব চরিত্রে অভিনয় করেছেন। তিনি জনপ্রিয় কৌতুক সিটকম খিচড়িতেও অভিনয় করেছিলেন, যা হ্যাটস অফ প্রোডাকশনের প্রযোজনায় নির্মিত প্রথম অনুষ্ঠান ছিল। এই ধারাবাহিকের জনপ্রিয়তা থাকা সত্ত্বেও ত্রিবেদী এর দ্বিতীয় ভাগ ইনস্ট্যান্ট খিচড়িতে আর অভিনয় করেননি; কারণ তিনি অন্যান্য প্রকল্পের জন্য প্রতিশ্রুতিবদ্ধ ছিলেন।
তারপরে, তিনি জারা-পেয়ার কি সৌগত, জানে ক্যা বাত হুই এবং বাজেগা ব্যান্ড বাজার মতো অনুষ্ঠানে অভিনয় করেছিলেন।
২০১০ সালে, ত্রিবেদী সব টিভির কমেডি সিটকম পাপড় পোল এ অভিনয় করেছিলেন; যেখানে তাঁর বিপরীতে স্বপ্নিল জোশী অভিনয় করেছিলেন। তিনি উক্ত অনুষ্ঠানে কোকিলা চরিত্রে অভিনয়ের জন্য জনপ্রিয়তা অর্জন করেছিলেন। এই অনুষ্ঠানে তার চরিত্রের জন্য তিনি "সেরা কৌতুক অভিনেত্রী" বিভাগে ইন্ডিয়ান টেলি পুরস্কারের জন্য মনোনীত হয়েছিলেন।
ত্রোংসা জেলা
ট্রোংসা জেলা (জংখা: ཀྲོང་གསར་རྫོང་ཁག་) হল ভুটানের ২০টি জেলার একটি অন্যতম জেলা। এটি ভুটানের সবচাইতে কেন্দ্রীভূত জেলা এবং ভুটানের ভৌগোলিক কেন্দ্র এটির মধ্যে ত্রোংসা জং-এ অবস্থিত।
ভাষা
ত্রোংসা হল একটি ভাষাগতভাবে বৈচিত্র্যময় জেলা। ত্রোংসা জেলার উত্তর ও পূর্বের অধিবাসীরা বুমথাংখা ভাষায় কথা বলে থাকা এবং একদম দক্ষিণ-পূর্বে কিনারের দিকে খেংখা ভাষায় কথা লোকজন কথা বলে। নয়েনখা ভাষায় ত্রোংসা জেলার পশ্চিম অর্ধেক অংশ, ওয়াংডু ফোড্রাং ভাষায় ত্রোংসা জেলার সীমান্তে অধিবাসীরা কথা বলে থাকে। এছাড়াও উত্তর দিকে বরাবর এবং একই সীমান্তের ওপারের দিকে, লাখার কথকদের অস্তিত্ব এখনো রয়েছে। একদম দক্ষিণ দিকের অধিবাসীরা জাতীয় ভাষা জংখায় কথা বলা হয়ে থাকে। মধ্য-দক্ষিণ অঞ্চল জুড়ে অটোকথোনাস ওলেখার (কৃষ্ণ পর্বতমালা মনপা) ভাষায় কথা বলা ক্ষুদ্র সম্প্রদায়গুলি বিলুপ্ত হয়ে গেছে। ঐতিহাসিকভাবে, বুমথাংখা এবং এই ভাষায় কথা বলা অধিবাসীদের মধ্য ও পূর্ব ভুটানের নিকটবর্তী ভাষা কুর্তোপখা, মাংডুয়েপিখা এবং খেংখার ভাষাভাষীদের সাথে ঘনিষ্ঠ যোগাযোগ তথা সম্পর্ক রয়েছে, এই অনুসারে তারা "বুমথাং ভাষার" বিস্তৃত সংগ্রহের অংশ হিসাবে বিবেচিত হতে পারে। বুমথাং ভাষার সাথেও সম্পর্কিত নয়েনখা ভাষাটি আরও ভিন্নতর, অন্যদিকে ওলেখা কেবল দূরবর্তীভাবে সম্পর্কিত।
ভূগোল
ট্রংসা মোট ১৮০৭ বর্গ কিমি এলাকা জুড়ে অবস্থিত। এটি পশ্চিমে ওয়াংডু ফোড্রাং জেলা এবং পূর্বে বুমথাং জেলা দ্বারা সীমাবদ্ধ। দক্ষিণে এটি সিরাং, সারপাং এবং ঝেমগাং জেলার সীমানা।
প্রশাসনিক বিভাগ
ত্রোংসা জেলা পাঁচটি গ্রাম ব্লকে বিভক্ত (বা গেওগ):
পরিবেশ
ত্রোংসা জেলার অধিকাংশ জায়গা পরিবেশগতভাবে সুরক্ষিত। উত্তরে ওয়াংচুক সরক্ষিত উদ্যান (নুবির গেওগ) এবং জৈবিক করিডোর দ্বারা সংযুক্ত মধ্য, পশ্চিম এবং দক্ষিণে জিগমে সিংয়ে ওয়াংচুক জাতীয় উদ্যান (ল্যাংথিল এবং টাংসিবজির গেওগ), যার সবকটিই ভুটানের সংরক্ষিত এলাকা। জৈবিক করিডোরগুলিও দক্ষিণ-পূর্ব এবং উত্তর-পূর্বের উল্লেখযোগ্য অংশ দখল করে আছে, যা পার্শ্ববর্তী জেলাগুলিতে থ্রুমশিংলা জাতীয় উদ্যানের দিকে নিয়ে যায়। জিগমে সিংয়ে ওয়াংচুক জাতীয় উদ্যানে ভুটানের কিছু বন্যপ্রাণী যেমন হিমালয়ান বিয়ার এবং হোয়াইট ল্যাঙ্গুর সংরক্ষণ করা হয়েছে।
অদিতি মঙ্গলদাস
অদিতি মঙ্গলদাস (জন্ম : ১৯৬০) একজন কত্থক নৃত্যশিল্পী এবং নৃত্য পরিকল্পনাকার (কোরিওগ্রাফার) যিনি কত্থকের ঐতিহ্যবাহী নাট্যসম্ভারের সাথে কাজ করেন। তিনি কুমুদিনী লাখিয়া ও বিরজু মহারাজের প্রাক্তন ছাত্রী। তিনি দিল্লিতে দৃষ্টিকোণ ডান্স ফাউন্ডেশন নামে তাঁর নিজস্ব একটি নৃত্য প্রতিষ্ঠান খুলেছেন, যেখানে তিনি শৈল্পিক পরিচালক এবং প্রধান নৃত্যশিল্পী হিসাবে কাজ শুরু করার আগে বেশ কয়েক বছর ধরে নৃত্যশিল্পীদের একজন ছিলেন।
প্রাথমিক জীবন এবং প্রশিক্ষণ
১৯৬০ সালে জন্মগ্রহণ করা অদিতি মঙ্গলদাসের জন্ম হয়েছিল ভারতের আহমেদাবাদে, যেখানে তিনি সেন্ট জ্যাভিয়ার কলেজ থেকে বিজ্ঞান স্নাতক করেছেন।
তিনি অল্প বয়সেই আহমেদাবাদে কদম্ব নৃত্যকেন্দ্রে কুমুদিনী লাখিয়ার অধীনে কত্থক নৃত্যের প্রশিক্ষণ শুরু করেছিলেন। পরে তাঁর খালা/মাসি পুপুল জয়াকরের পরামর্শে তিনি শহুরে নৃত্যের উপায়গুলো ঘুরে দেখার জন্য দিল্লিতে চলে যান। সেখানে তিনি দিল্লির কত্থক কেন্দ্রের বিরজু মহারাজের ছাত্রী হয়েছিলেন। তাঁর নাচের প্রশিক্ষণ শেষ করার পরে, তিনি বিরজু মহারাজের দলের অংশ হিসাবে বিশ্বের অনেক জায়গায় ভ্রমণ করেছিলেন।
কর্মজীবন
থাম্ব|180x180পিক্সেল|অদিতি মঙ্গলদাস মঙ্গলদাস ভারতের প্রধান নৃত্য উৎসবগুলোতে কত্থক নৃত্যাভিনয় করেছেন এবং যুক্তরাজ্য, মার্কিন যুক্তরাষ্ট্র ও সোভিয়েত ইউনিয়নে ভারতীয় উৎসবে প্রদর্শিত হয়েছেন।
একক নৃত্য পরিচালনার পাশাপাশি, তিনি প্রচুর সমবেত নৃত্য পরিকল্পনা করেছেন যাতে প্রচলিত এবং সমসাময়িক নৃত্যশৈলীর চমকপ্রদ মিশ্রণ রয়েছে। তিনি চিখ, স্বাগত বিস্তার, ইউনিভার্স সাউন্ড, এবং বৃন্দাকৃতি সহ বিভিন্ন নাচের পরিকল্পনা কাজে জড়িত ছিলেন। তিনি বিভিন্ন কর্মশালা পরিচালনা করেছেন এবং নৃত্যসভায় কাগজপত্রও উপস্থাপন করেছেন।
২০০৫ সালে ছয়জন নৃত্যশিল্পী এবং তিনজন সংগীতশিল্পীর একটি দল নিয়ে অদিতি মঙ্গলদাস নৃত্য সংস্থা এশিয়া সোসাইটিতে ফুটপ্রিন্টস অন ওয়াটার দিয়ে মার্কিন যুক্তরাষ্ট্রে আত্মপ্রকাশ করেছিলেন।
১৯২১
১৯২১ গ্রেগরীয় বর্ষপঞ্জির একটি সাধারণ বছর যা বুধবার দিয়ে শুরু হয়েছে।
জুলাই
১ জুলাই ঢাকা বিশ্ববিদ্যালয় প্রতিষ্ঠিত হয়
সেপ্টেম্বর
পদার্থবিজ্ঞানে আইনস্টাইন নোবেল পুরস্কার লাভ করেন।
আকবর আলী খন্দকার
আকবর আলী খন্দকার একজন ভারতীয় রাজনীতিবিদ ছিলেন, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় ১৯৯৬ সাল থেকে ১৯৯৮ সাল পর্যন্ত চণ্ডীতলা বিধানসভা কেন্দ্রের বিধায়ক হিসেবে দায়িত্ব পালন করেছেন। তিনি দ্বাদশ ও ত্রয়োদশ লোকসভায় শ্রীরামপুর লোকসভা কেন্দ্রের লোকসভা সদস্য হিসেবে দায়িত্ব পালন করেছেন।
জাপান সাম্রাজ্য
জাপান সাম্রাজ্য ১৮৬৮ থেকে ১৯৪৭ সাল পর্যন্ত টিকে থাকা একটি শক্তিশালী জাতিরাষ্ট্র ছিল। ১৮৬৮ সালে মেইজি পুনর্গঠন এর মাধ্যমে এটি প্রতিষ্ঠা লাভ করে এবং ১৯৪৭ সালে দ্বিতীয় বিশ্বযুদ্ধ এর পর জাপানের নতুন সংবিধান গৃৃহিত হলে এটি বিলুপ্ত হয়ে যায়। সাম্রাজ্যটি জাপানের মূল ভূখণ্ড এবং উপনিবেশ, আশ্রিত রাষ্ট্র, প্রথম বিশ্বযুদ্ধত্তোর প্রাপ্ত অঞ্চলসমূহ ও অন্যান্য অধীনস্থ ভূখণ্ড নিয়ে অনেকটা বিস্তৃত হয়েছিল।
মেইজি পুনর্গঠন এর পর জাপান খুব দ্রুতই রাজনৈতিক ও সামরিকভাবে অনেক শক্তিশালী হয়ে ওঠে। সাম্রাজ্য বিস্তারের লক্ষ্যে তৎকালীন চীন, রাশিয়া, তাইওয়ান, কোরিয়া, রিউকিউসহ অনেক দেশের সাথে যুদ্ধে জড়িয়ে পড়ে এবং বিভিন্ন অঞ্চল অধিকার করে নেয়। অবশেষে প্রথম বিশ্বযুদ্ধতে মিত্রশক্তির সাথে ও দ্বিতীয় বিশ্বযুদ্ধতে অক্ষশক্তির সাথে যোগ দিয়ে জাপান এশিয়া-প্রশান্ত মহাসাগরীয় অঞ্চলের বিশাল অংশের মালিকানা লাভ করে। এভাবেই জাপান বিশাল বড় সাম্রাজ্য তৈরি করে।
দ্বিতীয় চীন-জাপান যুদ্ধ (১৯৩৭-১৯৪৫)'র পর প্রাথমিকভাবে আন্তঃযুদ্ধ যুগ ও দ্বিতীয় বিশ্বযুদ্ধের প্রথম দিকে জাপান বিরাট আকারের সামরিক সাফল্য অর্জন করে ছিল। তবে ১৯৪২ সালের দিকে দ্বিতীয় বিশ্বযুদ্ধের সময় মিডওয়ে যুদ্ধ (পার্ল হারবার আক্রমণ এর প্রতিশোধসরূপ জাপান সাম্রাজ্যের বিরুদ্ধে প্রশান্ত মহাসাগর মিডওয়ে দ্বীপে পরিচালিত আমেরিকার একটি সামরিক অভিযান) ও গুয়াদানকানাল ক্যাম্পেইনের সময় জাপান প্রতিরক্ষামূকল অবস্থান গ্রহণে বাধ্য হয়। ধীরে ধীরে দ্বিতীয় বিশ্বযুদ্ধে মিত্রশক্তির প্রভাব বাড়তে থাকে এবং যুদ্ধের সময় জাপান যেসব অঞ্চল অধিকার করেছিল তা আস্তে আস্তে হারাতে শুরু করে। অবশেষে জাপানের মূল ভূখণ্ড সুরক্ষিত রেখে আমেরিকা জাপানের ইওয়ো জিমা ও ওকিনাওয়া দুটি প্রশাসনিক অঞ্চল দখল করে নেয়। এরপর হিরোশিমা ও নাগাসাকি শহরে পারমাণবিক বোমা হামলা ও জাপানের আত্মসমর্পণ এর মধ্যে দিয়ে জাপান পুরোপুরি মিত্রশক্তির অধিনে চলে আসে।
১৯৪৭ সালে আমেরিকার হস্তক্ষেপে জাপানের নতুন সংবিধান গৃহীত হয় এবং জাপান সাম্রাজ্যের আনুষ্ঠানিকভাবে অবসান ঘটে। তবে যুদ্ধত্তোর পুনর্গঠন ১৯৫২ সাল অবধি অব্যাহত ছিল যার ফলে বর্তমান সাংবিধানিক রাজতন্ত্রবাদী জাপান এর জন্ম হয়।
জাপান সাম্রাজ্যের তিনজন সম্রাট ছিলেন, যদিও হিরোহিতোর শাসনামল শেষ হওয়ার পূর্বেই সাম্রাজ্যের অবসান ঘটে। তারা তিনজন হলেন- সম্রাট মেইজি (১৯৬৭-১৯১২) (মুৎসুহিতো), সম্রাট তাইশো (১৯১২-১৯২৬) (ইয়োশিহিতো) ও সম্রাট শোয়া (১৯২৬-১৯৮৯) (হিরোহিতো)।
নামটির ব্যুৎপত্তি
সাবেক এই দেশটিকে প্রায়শই "জাপান সাম্রাজ্য" বা "জাপানি সাম্রাজ্য" বলা হয়। ইংরেজিতে দেশটিকে বলা হয় "Empire of Japan" (বাংলা: জাপানের সাম্রাজ্য) বা "Imperial Japan" (বাংলা: রাজকীয় জাপান)। জাপানি ভাষাতে দেশটিকে ডাকা হয় "大日本帝国"; রোমান হরফে- Dai Nippon Teikoku (বৃহত্তর জাপান সাম্রাজ্য) যেখানে, Dai অর্থ " বৃহত্তর" (ইংরেজি: Greater); Nippon অর্থ জাপান (জাপানি ভাষায়) Teikoku শব্দটিতে Tei- অর্থ "সম্রাটের" (ইংরেজি: Emperor's) আর -koku অর্থ "রাজ্য" বা "রাষ্ট্র" (ইংরেজি: State)। অর্থাৎ Dai Nippon Teikoku অর্থ "বৃহত্তর জাপান, সম্রাটের রাজ্য (সাম্রাজ্য)" বা "বৃহত্তর জাপান সাম্রাজ্য"।
পটভূমি
১৬০৩ সালে তোকুগাওয়া শোগুনতন্ত্রের সুচনা হয়। এটি ছিল এমন একটি শাসনব্যবস্থা, যেখানে আক্ষরিক অর্থে সম্রাট ছিলেন একজন ঐশ্বরিক শাসক, যার কোনো সার্বভৌম রাজনৈতিক ক্ষমতা ছিল না। একজন সামরিক নেতা, যার উপাধি ছিল শোগুন, "কার্যত" জাপান পরিচালনা করতেন। শোগুনদের রাজধানী ছিল এদো শহরে, এজন্য এসময়টিকে এদো যুগও বলা হয়।
শোগুনরা ক্ষমতায় আসার পর জাপানে কিছু রাজনৈতিক পরিবর্তন আনে। যার মধ্যে সবচেয়ে গুরুত্বপূর্ণ ছিল সাকোকু নীতি। এই নীতির আদলে জাপানে বিদেশিদের প্রবেশ ও জাপানি নাগরিকদের বিদেশ গমন সম্পূর্ণভাবে নিষিদ্ধ করে দেওয়া হয়। ফলে পরবর্তী দুই শতাব্দী যাবত সমগ্র বিশ্ব থেকে পুরোপুরি বিচ্ছিন্ন হয়ে যায় জাপান। ফলে ১৮ শতকে বিশ্বের অন্যান্য দেশের মতো জাপানে উপনিবেশবাদ ও শিল্প বিপ্লব এর ছোঁয়া লাগে নি। এজন্য সমগ্র বিশ্ব থেকে জাপান অনগ্রসর হয়ে যায়।
এসময় শোগুনদের অধীনে জাপানে একটি সামান্ত শ্রেণি তৈরি হয়, যাদের দাইমিয়ো বলা হতো। জাপানের অর্থনৈতিক ক্ষমতা তাদের হাতেই থাকতো। এসব সামান্তরা জাপানে সামান্ততান্ত্রিক অর্থনৈতিক ব্যবস্থা চালু করে। ফলে জাপানের নিম্ন শ্রেণির কৃষক সমাজ নির্যাতিত ও শোষিত হতে থাকে। ফলে জাপানে বেশকিছু দুর্ভিক্ষ ও অর্থনৈতিক সংকট দেখা দেয়।
তোকুগাওয়া সরকার জাপানে নব্য কনফুসীয়বাদকে পরিচিতি করায়। এর উৎস ছিল পার্শ্ববর্তী রাষ্ট্র চীন। কিন্তু দীর্ঘকাল ধরেই জাপানের মানুষ তাদের আদি ধর্ম শিন্তৌতে বিশ্বাস করতো। এ কারণে তাঁরা নব্য কনফুসীয়বাদের প্রসারকে জাপানের সংস্কৃতি ও সমাজব্যবস্থার জন্য বিপদজনক মনে করতে থাকে। এসময় কিছু শিক্ষাবিদ ও দার্শনিক মিলে জাপানে একটি নতুন দর্শন প্রচার করতে আরম্ভ করে, যেটি জাপানের তরুণদেরকে তাদের অতীত ঐতিহ্য ও ধর্মকে অনুশীলন করার প্রতি তাগিদ করতো। জাপানি ভাষায় একে বলা হয় "কোকুগাকু" দর্শন। এই দর্শনটি জাপানে ব্যপক জনপ্রিয়তা লাভ করে এবং তোকুগাওয়া সরকারের সামাজিক, রাজনৈতিক ও অর্থনৈতিক নীতির বিরুদ্ধে মানুষের মধ্যে একটি প্রতিবাদী মানসিকতার উন্মেষ ঘটায়। এসময় দাইমিয়ো (সামান্ত) ও সাধারণ জনগণ জাপানকে পুনরায় উন্মুক্ত করতে ও সম্রাটকে পুনরায় ক্ষমতায় আনার আগ্রহ প্রকাশ করে।
জাপানের উন্মুক্তকরণ
দুই শতাব্দী বিচ্ছিন্ন থাকার পর কানাগাওয়া কনভেনশনের মাধ্যমে এদো যুগের জাপান সরকার বিশ্বের সঙ্গে উন্মুক্ত বাণিজ্য করতে বাধ্য হয়। এরই ধারাবাহিকতায় স্যার ম্যাথিউ পেরি ১৮৫৪ সালে আমেরিকা থেকে একটি জাহাজে করে জাপানে পৌঁছেন। জাপানিরা এই ঘটনাটিকে বলে বাকুমাৎসু, অর্থাৎ বাকুফু (শোগুনতন্ত্রের শাসন)’র সমাপ্তি।
পরবর্তী বছরগুলোতে জাপানের সাথে অন্যান্য দেশের বাণিজ্য ও মিথস্ক্রিয়া বৃদ্ধি পায়। বিভিন্ন পশ্চিমা দেশগুলোর সাথে জাপানের বাণিজ্য চুক্তি সাক্ষরিত হয়। এই অসম চুক্তিগুলোর অবমাননাকর শর্তারোপের কারণে জাপানের তোকুগাওয়া শোগুনতন্ত্র শীঘ্রই অভ্যন্তরীণ বৈরিতার মুখে পড়ে ছিলো, যা একটি উগ্র, জেনোফোবিক আন্দোলনে রূপ নেয়। এসময় দাইমিয়ো ও সাধারণ জনগণ শোগুনদের বদলে সম্রাটকে রাজনৈতিক কেন্দ্রবিন্দু হিসাবে মানতে শুরু করে এবং তাঁর নেতৃত্বে জাপান থেকে বিদেশি আধিপত্য হ্রাস করতে চায়। এসময় একটি স্লোগান জাপানিদের মাঝে জনপ্রিয় হয়ে উঠে, তা হলো সোন্নো জোই, আক্ষরিক অর্থে "সম্রাটকে শ্রদ্ধা করো, বর্বরদের বহিষ্কার করো"।
১৮৬৩ সালের মার্চ মাসে সম্রাট বর্বরদের বহিষ্কার করার আদেশ জারি করেন। যদিও শোগুনতন্ত্রের আদেশ কার্যকর করার কোনো উদ্দেশ্য ছিল না, তবুও শোগুনতন্ত্র জাপানের বিদেশিদের আক্রমণকে উদ্বুদ্ধ করেছিল। এদিকে ১৮৬২ সালে অপ্রত্যাশিতভাবে "নামামুগি ঘটনা" (Namamugi Incident)টি ঘটে, যেখানে সাৎসুমার এক সামুরাইয়ের হাতে চার্লস লিনক্স রিচার্ডসন নামে এক ইংরেজ ব্যবসায়ী নিহত হন। ইংরেজরা এর বিচার দাবি করে। কিন্তু তোকুগাওয়া জাপানের সরকার পুরো ঘটনাটি অস্বীকার করে এবং কোনো বিচার করেনি। এর প্রতিশোধ সরূপ ব্রিটিশ নৌবাহিনী জাপানের কাগোশিমা বন্দরে বোমা হামলা চালায় ১৮৬৩ সালে। শেষ পর্যন্ত তোকুগাওয়া (জাপান) সরকার রিচার্ডসনের মৃত্যুর ক্ষতিপূরণ দিতে সম্মত হয়।
এই ঘটনার পর তোকুগাওয়া শোগুনতন্ত্র অভ্যন্তরীণ ভাবে অনেকটাই দুর্বল হয়ে যায়। দাইমিয়ো তথা সামান্তরা এসময় শোগুনদের শাসনের বিরোধী হয়ে উঠে। ১৮৬৬ সালে তোকুগাওয়া জাপানের দুইটি শক্তিশালী সামান্ত বংশ সাৎসুমা বংশ ও চোশু বংশ শোগুনতন্ত্রের বিরুদ্ধে বিদ্রোহ ঘোষণা করে, জাপানিরা যাকে বলে কিনমন ঘটনা। যদিও ১৮৬৮ সালে বিদ্রোহ দমন করা হয়, কিন্তু এতে শোগুনতন্ত্রের বিরাট আর্থিক ক্ষতি হয় ও বহু সৈন্য মারা যায়।
১৮৬৭ সালের শুরুর দিকে জাপানের সম্রাট কোমেই গুটিবসন্ত রোগে মৃত্যুবরণ করেন এবং স্থলাভিষিক্ত হন তার পুত্র, যুবরাজ মুৎসুহিতো (সম্রাট মেইজি)
১৮৬৭ সালের ৯ নভেম্বর জাপানের শেষ সামরিক স্বৈরশাসক বা শোগুন তোকুগাওয়া ইয়োশিনোবু সরকারি চাপে পদত্যাগ করেন, যা শোগুনতন্ত্রের পতন ডেকে আনে। তবে ইয়োশিনোবুর পদত্যাগের ফলে সরকারের উচ্চ স্তরে নামমাত্র শূন্যতা সৃষ্টি হয়েছে ছিল, রাষ্ট্রের সকল কর্মকাণ্ড অব্যাহত ছিল। তদুপরি, শোগুন নিয়ন্ত্রিত সরকার, বিশেষত তোকুগাওয়া পরিবার রাজনৈতিক শৃঙ্খলার একটি বিশিষ্ট শক্তি হিসাবে রয়েই গিয়েছিল এবং বহু কার্যনির্বাহী ধরে রেখেছিল।
৩ জানুয়ারি, ১৮৬৮ সালে কিয়োতোর রাজপ্রাসাদ অবরোধ করে এবং এরপরের দিন ১৫ বয়সী নবনির্বাচিত সম্রাট মেইজির বিখ্যাত পুনর্গঠন ঘোষণা করার দিন ছিল। রাজকীয় পরিষদের অধিকাংশই এই পুনর্গঠন প্রস্তাবের পক্ষে ছিল। কিন্তু সাৎসুমা বাহিনীর প্রধান সাইগো তাকামোরি রাজকীয় পরিষদকে হুমকি দিয়েছিল যেন এই পুনর্গঠন প্রস্তাব বর্জন করা হয় এবং ইয়োশিনোবুকে তার আগের পদে ফিরিয়ে দেয়া হয়।
ইয়োশিনোবু ঘোষণা করে ছিলেন তিনি পুনর্গঠনের প্রস্তাব দ্বারা আবদ্ধ নন এবং সম্রাটকে তা ফিরিয়ে নেওয়ার আহ্বান জানান। সম্রাট ও তার পরিষদ এই প্রস্তাবে রাজি হননি। ফলে ইয়োশিনোবুর নেতৃত্বে থাকা সাৎসুমা ও চোশু বাহিনী দ্বারা দখলকৃত কিয়োতোতে আক্রমণ চালানোর সিদ্ধান্ত নেন। সম্রাটের রাজকীয় বাহিনীও এর পাল্টা জবাব দিতে শুরু করে। ফলে শুরু হয়ে যায় বোশিন যুদ্ধ।
বোশিন যুদ্ধ
বোশিন যুদ্ধ বা জাপানি বিপ্লব সংগঠিত হয়েছিল ১৮৬৮ সালে। এই যুদ্ধে ইয়োশিনোবু তোকুগাওয়ার নেতৃত্বে থাকা সাৎসুমা-চোশু বাহিনীর সাথে সম্রাট-সমর্থিত রাজকীয় বাহিনীর যুদ্ধ হয়েছিল। প্রথম দিকে ইয়োশিনোবু কিয়োতোর রাজপ্রাসাদ দখলের উদ্দেশ্যে সামরিক অভিযান পরিচালনা করেন। যাইহোক, ইয়োশিনোবুর অধীনে থাকা সামান্ত-সমর্থিত বাহিনী ধীরে ধীরে যুদ্ধে পরাজয় বরণ করতে থাকে। মূলত তুলনামূলক কম সৈন্য সংখ্যা ও যথেষ্ট সমর্থন না পাওয়া তোকুগাওয়া বাহিনীর পরাজয়ের মূল কারণ। তোবা-ফুশিমি যুদ্ধের পর জাপানের বিভিন্ন স্থানে তোকুগাওয়ার সৈন্যরা আত্মসমর্পণ করতে থাকে। এদো বাহিনী (একটি সামান্ত-সমর্থিত বাহিনী)’র আত্মসমর্পণের পর ইয়োশিনোবু তোকুগাওয়া ব্যক্তিগতভাবে সম্রাটের কাছে আত্মসমর্পণ করেন।
তোকুগাওয়াপন্থী অবশিষ্টাংশরা তারপরে উত্তর হোনশু (ঔউয়েৎসু রেপ্পান ডৌমেই) এবং পরে এজোতে (বর্তমান হোক্কাইডো) পশ্চাদপসরণ করেছিল, যেখানে তাঁরা বিচ্ছিন্নতাবাদী এজো প্রজাতন্ত্র প্রতিষ্ঠা করেছিল। নতুন সরকার একটি অভিযাত্রী বাহিনী প্রেরণ করেছিল যারা এজো প্রজাতন্ত্রের বাহিনীকে অভিভূত করে ফেলেছিল। ১৮৬৯ সালের মে মাসে হাকোদাতে অবরোধের অবসান ঘটেছিল এবং অবশিষ্ট বাহিনী আত্মসমর্পণ করেছিল।
মেইজি যুগ (১৮৬৮–১৯১২)
পঞ্চনিবন্ধে শপথকে ৭ এপ্রিল, ১৮৬৮ তারিখে জাপানের সম্রাট মেইজির অভিষেকের দিন জনসমক্ষে উন্মুক্ত করা হয়েছিল। মেইজি নেতাদের লক্ষ্য ছিল নতুন সরকারের মনোবল বাড়ানো এবং আর্থিক সহায়তা লাভ করা।
১৮৭১ সালে জাপান সরকার ইওয়াকুরা মিশন প্রেরণ করেছিল। মিশনটির উদ্দেশ্য ছিল মার্কিন যুক্তরাষ্ট্র ও ইউরোপীয় দেশগুলির সঙ্গে তোকুগাওয়া শৌগুনতন্ত্রের আমলে জাপানকে বাধ্য করে করানো অসম চুক্তিগুলির বিষয়ে পুনর্বিবেচনা করা এবং পশ্চিমা সামাজিক ও অর্থনৈতিক ব্যবস্থা সম্পর্কে তথ্য সংগ্রহের জন্য বিশ্ব ভ্রমণ করা যেন জাপানের আধুনিকায়ন কার্যকর হয়। অসম চুক্তিগুলির পুনর্বিবেচনা সর্বজনীনভাবে ব্যর্থ হয়েছিল, কিন্তু মার্কিন ও ইউরোপীয় জীবনব্যবস্থার নিবিড় পর্যবেক্ষণ জাপানে আধুনিকায়নের উদ্যোগ নিয়ে আসতে সদস্যদের অনুপ্রাণিত করেছিল। ১৮৭৫ সালে জাপান রাশিয়ার সাথে একটি আঞ্চলিক সীমানা চুক্তি করেছিল, যাতে করে জাপান শাখালিন দ্বীপের বিনিময়ে সম্পূর্ণ কুরিল দ্বীপপুঞ্জের সার্বভৌমত্ব লাভ করেছিল।
পশ্চিমা দেশগুলির জীবনব্যবস্থা পর্যবেক্ষণ করতে ও শিখতে সেসব দেশে জাপান সরকার তাদের পর্যবেক্ষকদের পাঠিয়েছিল, পাশাপাশি জনগণকে আধুনিক শিক্ষায় শিক্ষিত করে তুলতে "বিদেশি উপদেষ্টাদের" জাপানে আসার জন্য বিভিন্ন ক্ষেত্রে সরকার অর্থ প্রদান করেছিল। উদাহরণস্বরূপ, বিচার ব্যবস্থা ও সংবিধান প্রুশিয়া রাষ্ট্রের আদলে তৈরি করা হয়েছিল, যাকে সাবুরো আইনাগা "কনফুসীয়বাদ ও জার্মান রক্ষণশীলতার সংমিশ্রণে গণচিন্তাধারাকে নিয়ন্ত্রণ করার একটি প্রচেষ্টা" হিসাবে উল্লেখ করেন। সরকার জাপানের সামন্ততান্ত্রিক অতীতের সঙ্গে জড়িত প্রথাগুলোকেও বেআইনি ঘোষণা করেছিল, যেমন প্রকাশ্যে কাতানা ও শীর্ষ গিঁট পরিধান ও প্রদর্শন করা, উভয় পোশাকই সামুরাই শ্রেণির বৈশিষ্ট্য ছিল যাকে বর্ণ প্রথার সঙ্গে একত্রে বাতিল করা হয়েছিল। পরবর্তীতে এটি মেইজি সরকারকে সামুরাইয়ের সাথে দ্বন্দ্বে নিয়ে এসেছিল।
অনেক লেখক তাদের রাজনৈতিক প্রতিদ্বন্দ্বীদের কাছ থেকে হত্যার ক্রমাগত হুমকির মধ্যেই পশ্চিমাকরণের জন্য জাপানি গণমানুষের সমর্থন জয়ে সক্ষম হয়েছিলেন। এরকম একজন লেখক ছিলেন ফুকুজাওয়া ইউকিচি, যার রচনাগুলির মধ্যে রয়েছে "পশ্চিমের অবস্থা", "এশিয়া ছেড়ে যাওয়া" এবং "সভ্যতার তত্ত্বের একটি রূপরেখা", যেখানে পশ্চিমা সমাজ এবং তার নিজস্ব দর্শনের বিস্তারিত বর্ণনা রয়েছে। মেইজি পুনর্গঠনের সময়কালে, সামরিক ও অর্থনৈতিক শক্তির উপর জোর দেওয়া হয়েছিল। ফলে সামরিক শক্তি জাতীয় উন্নয়ন ও স্থিতিশীলতার মাধ্যম হয়ে উঠেছিল। শিল্পায়ন ও অর্থনৈতিক উন্নয়নের ফলে প্রায় ২৫ বছরে সাম্রাজ্যবাদী জাপান একমাত্র অপশ্চিমা পরাশক্তি এবং পূর্ব এশিয়ার একটি প্রধান পরাশক্তি হয়ে ওঠে।
লেখক আলব্রেখ্ট ফ্রিউস্ট ফন উরাখ তাঁর পুস্তিকা "দ্য সিক্রেট অফ জাপানস স্ট্রেংথ"-এ মন্তব্য করেছেন, যেটি ১৯৪২ সালে অক্ষশক্তির ক্ষমতার সময়কালে প্রকাশিত হয়েছিল:
সম্রাট
তালিকা
রীস মাগোস
রীস মাগোস, ভারতের গোয়া রাজ্যের উত্তর গোয়া জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে রীস মাগোস শহরের জনসংখ্যা হল ৮৬৯৮ জন। এর মধ্যে পুরুষ ৫৫% এবং নারী ৪৫%।
এই শহরের জনসংখ্যার ১১% হল ৬ বছর বা তার কম বয়সী।
রাজকৃষ্ণ রায়
রাজকৃষ্ণ রায়  (২১ অক্টোবর ১৮৪৯ - ১১ মার্চ ১৮৯৪)  একজন বিশিষ্ট নাট্যকার ও ঔপন্যাসিক।
সংক্ষিপ্ত জীবনী
রাজকৃষ্ণ রায়ের জন্ম পশ্চিমবঙ্গের বর্ধমান জেলার রামচন্দ্রপুরে। পিতার নাম রামদাস রায়। শৈশবেই মাতার মৃত্যু হওয়ার তার পিতা রাজকৃষ্ণকে কলকাতায় নিয়ে চলে আসেন। মাত্র আট বৎসর বয়সে রাজকৃষ্ণের পিতৃবিয়োগে ঘটে তাই স্কুলের লেখাপড়া তার ভাগ্যে জোটেনি। তিনি নিজেই নানা স্থান থেকে বই পত্র যোগাড় করে স্বশিক্ষিত হয়েছিলেন। আর আর্থিক অনটন কাটাতে চাকরির আশায় নিউ বেঙ্গল প্রেসে কাজে যোগ দেন। নিজের চেষ্টায় পড়াশোনা চালিয়ে আর কাজের মাঝে অভিজ্ঞতা সঞ্চয় করেন। অর্জিত কর্মদক্ষতায় ২১ বৎসর বয়সে ১২ টাকা মাসিক বেতনে আলবার্ট প্রেসের ম্যানেজার হন। এখান থেকেই ১২৮৫ বঙ্গাব্দে মাসিক পত্রিকা'বীণা'প্রকাশ করেন। এই পত্রিকাতেই তার কবিতা নাটক প্রভৃতি নিয়মিত প্রকাশিত হয়। পরে ১২৮৭ বঙ্গাব্দে তিনি 'বীণাযন্ত্র' প্রেস স্থাপন করেন। কিন্তু লোকসানের ফলে প্রেস বিক্রি করে ১২৯৪ বঙ্গাব্দে ঠনঠনিয়ায় 'বীণারঙ্গভূমি' প্রতিষ্ঠা করেন। সেখানে স্বরচিত পৌরাণিক নাটক 'চন্দ্রহাস' এবং অন্যান্যদের নাটক ও প্রহসন অভিনয় করতে থাকেন। এখানেও ঋণের দায়ে ১২৯৭ বঙ্গাব্দে বঙ্গভূমি হস্তান্তরিত হলে ১২৯৮ বঙ্গাব্দে  স্টার থিয়েটারের বেতনভোগী নাট্যকার হন। প্রচুর নাটক লিখেছেন তিনি। বিদ্রূপাত্মক কবিতার সাহায্যে বাঙালি জাতির চেতনা সঞ্চারে সাহায্য করেছেন। 'ভূতলে বাঙালি অধম জাতি' কবিতা তারই প্রমাণ। 'ভারতগান' কবিতামালার প্রত্যেকটিতে দেশপ্রেমের কথা বলেছেন। আবার অন্যদিকে অলস, ভীরু, স্বার্থপর জাতি সম্বন্ধে ক্ষোভ প্রকাশও করেছেন।
সাহিত্যকর্ম
সম্ভবত, রাজকৃষ্ণ রায়ই প্রথম বাঙালি যিনি সাহিত্যকে পেশা হিসাবে গ্রহণ করেছিলেন। ১৮৮১ খ্রিস্টাব্দে 'হরধনুভঙ্গ' নাটকে তিনি সর্বপ্রথম অমিত্রাক্ষর ছন্দের ব্যবহার করেন। আবার 'বর্ষার মেঘ' কবিতা ও ১৮৮৪ খ্রিস্টাব্দে রচিত 'রাজা বিক্রমাদিত্য' নাটকে গদ্য-কবিতা রচনায় তার প্রয়াস বিশেষভাবে উল্লেখযোগ্য। রাজকৃষ্ণের প্রথম কাব্যগ্রন্থ- 'বঙ্গ ভূষণ'(১৮৭৪) আর শেষ রচনা 'বেনজীর বদ রেসুনীর'(১৮৯৩)।'ভারতকোষ' নামে ভারতবর্ষ সম্পর্কিত প্রথম বিশ্বকোষের সঞ্চালক ছিলেন তিনি এবং শরচ্চন্দ্র দেব। এছাড়াও রামায়ণ ও মহাভারতের পদ্যানুবাদ করেন তিনি। রাজকৃষ্ণ রায় রচিত অন্যান্য উল্লেখযোগ্য গ্রন্থ হল -
মৃত্যু
রাজকৃষ্ণ রায় মাত্র ৪৫ বৎসর বয়সে ১৮৯৪ খ্রিস্টাব্দের ১১ই মার্চ মৃত্যুবরণ করেন।
জগদল ইউনিয়ন, দিরাই
জগদল ইউনিয়ন  সিলেট বিভাগের সুনামগঞ্জ জেলার দিরাই উপজেলার একটি ইউনিয়ন পরিষদ। এর আয়তন ৫৭ বর্গকিলোমিটার এবং জনসংখ্যা ২৮,৯৩৯ জন।